James Marsden

**James Paul Marsden** (, 18. rujna 1973.), američki glumac, pjevač i bivši Versaceov model. Najpoznatiji je po filmskim ulogama u "X-Men", "", "Lak za kosu", "Začarana" i "Zauvijek djeveruša, nikad nevjesta".

## Biografija
### Rani život
James je rođen u malom mjestu u državi Oklahoma, Stillwateru. Otac mu je profesor biologije na sveučilištu u Kansasu. Roditelji su mu se rastali kad je James imao 9 godina. Marsden ima dvije sestre, **Jennifer** i **Elizabeth**, te dva brata, **Jeffa** i **Roberta**. Pohađao je srednju školu "**Putnam City**" u Oklahoma Cityu, te kasnije sveučilište u istom gradu.

### Karijera
James je svoj prvi glumački posao dobio u pilot epizodi humoristične serije "Dadilja", kao Eddie, dečko *Margaret Sheffield*, koju je utjelovila Nicholle Tom. Potom je nastupao u kanadskoj televizijskoj seriji "**Boogies Diner**" koja je potrajala samo jednu sezonu. Završetkom snimanja serije, pojavljivao se kao gost u serijama "Saved by the Bell: The New Class" i "Za istim stolom". Uslijedila je uloga u kratkotrajnoj seriji "Second Noah". Odbija ulogu u filmu "Studio 54" koju kasnije dobiva glumac Ryan Phillippe, te snima dva nova filma "Prijeteće ponašanje" s Katie Holmes i "Trač" s Kate Hudson.

2000. godine nastupa u filmu "X-Men" u ulozi Cyclopsa. Pojavio se u sva tri filma trilogije. 2001. i 2002. godine nastupa u ulozi odvjetnika Glenna Foya u dramsko-humorističnoj seriji "Ally McBeal". 2004. dobiva ulogu u romantičnoj drami "Zima za dvoje", rađenoj prema romanu Nicholasa Sparksa.

2007. dobiva ulogu u mjuziklu "Lak za kosu" gdje ja nastupao uz Nikki Blonsky, Zaca Efrona, Amandu Bynes, Michelle Pfeiffer, Johna Travoltu i Queen Latifah. U tom filmu pokazao je i svoje glasovne sposobnosti interpretirajući pjesme "**The Nicest Kids In Town**" i "**It's Hairspray**". Potom dobiva ulogu u Disneyevoj animirano-igranoj komediji "Začarana", u kojoj tumači lik princa Edwarda. Zahvaljujući uspjehu svoja prethodna dva filma, 2008. dobiva glavnu ulogu u romantičnoj komediji "Zauvijek djeveruša, nikad nevjesta" gdje mu je kolegica bila Katherine Heigl.

### Privatni život
James je u braku s glumicom Lisom Linde od 22. srpnja 2000. Imaju dvoje djece, sina **Jacka Holdena** i kćer **Mary James**.

## Filmografija
### Filmske uloge
* "Straw Dogs" kao David Sumner (2010.)
* "Death at a Funeral" (2010.)
* "Conan: Red Nails" kao Techotl (2009.) - *posudio glas*
* "Nailed" kao Scott (2009.)
* "The Box" kao Arthur Lewis (2009.)
* "Sex Drive" kao Rex (2008.)
* "Zauvijek djeveruša, nikad nevjesta" (*27 Dresses*) kao Kevin (2008.)
* "Začarana" (*Enchanted*) kao Edward (2007.)
* "Lak za kosu" (*Hairspray*) kao Corny Collins (2007.)
* "" (*Superman Returns*) kao Richard White (2006.)
* "X-Men: Posljednja fronta" (*X-Men: The Last Stand*) kao Scott Summers/Cyclops (2006.)
* "Raskrižje zločina" (*10th & Wolf*) kao Tommy (2006.)
* "Alibi" (*The Alibi*) kao Wendell Hatch (2006.)
* "Heights" kao Jonathan (2005.)
* "Zima za dvoje" (*The Notebook*) kao Lon Hammond Jr. (2004.)
* "24. dan" (*The 24th Day*) kao Dan (2004.)
* "X-Men 2" (*X2*) kao Scott Summers/Cyclops (2003.)
* "Cesta broj 60" (*Interstate 60*) kao Neal Oliver (2002.)
* "Zoolander" kao John Wilkes Booth (2001.)
* "Sugar & Spice" kao Jack Bartlett (2001.)
* "X-Men" kao Scott Summers/Cyclops (2000.)
* "Trač" kao Derrick Webb (2000.)
* "Prijeteće ponašanje" (*Disturbing Behavior*) kao Steve Clark (1998.)
* "Bella Mafia" kao Luka (1997.)
* "Campfire Tales" kao Eddie (1997.)
* "Na rubu nevinosti" (*On the Edge of Innocence*) kao Jake Walker (1997.)
* "Gone in a Heartbeat" kao Michael Galler (1996.)
* "Državni neprijatelj" (*Public Enemies*) kao Doc Barker (1996.)	
* "919 Fifth Avenue" (1995.)
* "Search and Rescue" (1994.)
* "Djeca na vlasti" (*No Dessert, Dad, Till You Mow the Lawn*) kao Tyler Cochran (1994.)
* "Ambush in Waco: In the Line of Duty" kao Steven Willis (1993.)

### Televizijske uloge
* "Ally McBeal" kao Glenn Foy (2001.-2002.)
* "Bram i Alice" (*Bram & Alice*) kao Arnold Cooper (2002.)
* "Na granici mogućeg" (*The Outer Limits*) kao Brav (1998)
* "Extreme Ghostbusters" (1997.)
* "Second Noah" kao Ricky Beckett (1996.-1997.)
* "Dodir anđela" (*Touched by an Angel*) kao Jake (1995.)
* "Za istim stolom" (*Party of Five*) kao Griffin Holbrook (1995.)
* "Blossom" kao Josh (1995.)
* "Boogied Diner" kao Jason (1994.)
* "Dadilja" (*The Nanny*) kao Eddie (1993.)
* "Saved by the Bell: The New Class" kao Chad Westerfield (1993.)

## Vanjske veze

* Službena web stranica
*